Lisa Ann (født Lisa Anne Corpora; 9. maj 1972) er en amerikansk sportsradiovært og tidligere pornoskuespillerinde. Hun har også arbejdet som instruktør, baggrundsdanser og talentagent. Hun er bedst kendt for at parodiere den tidligere Alaska-guvernør, Sarah Palin, i seks voksenfilm. Hun er en del af AVN, XRCO, Legends of Erotica og Urban X Halls of Fame.
Ann startede sin underholdningskarriere som stripper i en alder af 16 år. I 1994 blev hun en del af pornoindustrien som pornoskuespillerinde, hvor hun i 20 år frem optrådte i 533 film. Udover den omtalte Sarah Palin-parodi, er Ann ofte blevet castet som en MILF-figur i sine film.
Lisa Ann har også haft en rolle bag kameraet, nemlig som pornoinstruktør, hvor hun blandt andet har haft sit eget produktionsselskab. Dette blev hun, efter hun stoppede med at være pornostjerne i 2004. Senere har hun været tv-vært, mentor, agent og radiovært. Sidstnævnte var mere specifikt sportsradiovært, hvor hun har haft meget engagement i mange typer sport. Dette har også smittet af på hendes privatliv, da hun adskillige gange har haft forhold til sportsstjerner og -personligheder. ("Læs mere..")
